ധോണി ഇന്ത്യന് ടീമിലേക്ക് വന്നപ്പോള് എനിക്ക് ആ കാര്യം മനസ്സിലായി :മനസ്സുതുറന്ന് ദിനേശ് കാര്ത്തിക് ലോകക്രിക്കറ്റിലെ എക്കാലത്തെയും മികച്ച നായകനും ലോകത്തെ ഏറ്റവും ബെസ്റ്റ് വിക്കറ്റ് കീപ്പര് ബാറ്റ്സ്മാനുമാണ് മഹേന്ദ്ര സിങ് ധോണി. ക്രിക്കറ്റില് നിന്നും പൂര്ണ്ണമായി വിരമിച്ചെങ്കിലും ഇന്നും എല്ലാ ക്രിക്കറ്റ് ആരാധകരും ഇഷ്ടപെടുന്ന ധോണി ഐപിഎല്ലില് ചെന്നൈ സൂപ്പര് നായകനും ഒപ്പം സ്റ്റാര് ബാറ്റ്സ്മാനുമാണ്. വരാനിരിക്കുന്ന ഐപില് സീസണുകളില് ധോണി ചെന്നൈ കുപ്പായത്തില് തന്നെ കളിക്കും എന്നാണ് ആരാധകര് പലരും വിശ്വസിക്കുന്നത് എങ്കിലും ഐപില് ക്രിക്കറ്റില് തുടരണമോയെന്നതിലുള്ള അന്തിമ തീരുമാനം കൈകൊള്ളൂന്നത് ധോണിയാണ്. ഇന്ത്യന് ടീമിനായി മൂന്ന് ഫോര്മാറ്റിലും നായക കുപ്പായം വളരെ മനോഹരമായി അണിഞ്ഞ ധോണിയുടെ നേട്ടങ്ങള് ഇന്നും അത്ഭുതമാണ്. എന്നാല് ഇന്ത്യന് ക്രിക്കറ്റില് ധോണിക്ക് മുന്പേ എത്തിയ താരവും ഐപിഎല്ലില് കൊല്ക്കത്ത നൈറ്റ് റൈഡേഴ്സ് ടീം വിക്കറ്റ് കീപ്പറുമായ ദിനേശ് കാര്ത്തിക് കഴിഞ്ഞ ദിവസം ധോണിയെ കുറിച്ച് പറഞ്ഞ ചില വാക്കുകളാണ് ക്രിക്കറ്റ് ആരാധകര് ഏറ്റെടുക്കുന്നത്. ക്രിക്കറ്റില് അപൂര്വ്വമായി പിറക്കുന്ന ഒരു താരമാണ് ധോണിയെന്ന് പറഞ്ഞ കാര്ത്തിക് അന്ന് ധോണിയുടെ അരങ്ങേറ്റവും വരവിനും പിന്നാലെ തനിക്ക് ഇന്ത്യന് ടീമില് എല്ലാ അവസരവും നഷ്ടമായതിനെ കുറിച്ചും മനസ്സ്തുറന്നു. ഒരു ക്രിക്കറ്റില് വളരെ അപൂര്വമായി മാത്രം സംഭവിക്കുന്ന ഒരു താരമാണ് മഹേന്ദ്ര സിങ് ധോണി. ഇന്നും ധോണി ക്രിക്കറ്റ് ആരാധകര്ക്കിടയില് സൃഷ്ടിച്ച ആ ഒരു ആവേശം വലുതാണ്. അന്ന് ടീം ഇന്ത്യക്കൊപ്പം ധോണി കരിയര് തുടക്കം കുറിച്ചപ്പോള് അദ്ദേഹം അതിവേഗമാണ് രാജ്യത്ത് ഒരു തരംഗമായി മാറിയത്. അന്ന് എനിക്ക് വിശദമായി മനസ്സിലായിരുന്നു ഇന്ത്യന് ക്രിക്കറ്റ് ടീമിലേക്കുള്ള വാതില് എല്ലാം അടഞ്ഞതായി ഒരു യൂട്യൂബ് ചാനലില് ദിനേശ് കാര്ത്തിക് അഭിപ്രായം വിശദമാക്കി. ക്രിക്കറ്റില് സജീവമല്ലാത്ത കാര്ത്തിക് ഐപിഎല്ലില് തന്റെ ഫോം തുടരാമെന്നുള്ള പ്രതീക്ഷയിലാണ്